Diari Oficial de la Generalitat Valenciana


Sumari del DOGV 6140, del 09-11-2009 (2009/12985)

RESOLUCIÓ de 5 de novembre de 2009, de la Direcció General de Personal de la Conselleria d'Educació, per la qual es fixen les plantilles dels centres afectats per l'Orde conjunta de 12 de juny de 2009, de la Conselleria d'Economia, Hisenda i Ocupació i de la Conselleria d'Educació, per la qual es crea un centre integrat de Formació Professional a Xàtiva per transformació de l'Institut d'Educació Secundària La Costera i es reestructuren les ensenyances impartides en els instituts d'Educació Secundària de la localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6140

Data del DOGV
:   09-11-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/12288


Data del document
:   05-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * Xàtiva
    * personal
    * centre d'ensenyament
    * ensenyament professional
    * concurs administratiu

RESOLUCIÓ de 5 de novembre de 2009, de la Direcció General de Personal de la Conselleria d'Educació, per la qual es fixen les plantilles dels centres afectats per l'Orde conjunta de 12 de juny de 2009, de la Conselleria d'Economia, Hisenda i Ocupació i de la Conselleria d'Educació, per la qual es crea un centre integrat de Formació Professional a Xàtiva per transformació de l'Institut d'Educació Secundària La Costera i es reestructuren les ensenyances impartides en els instituts d'Educació Secundària de la localitat. [2009/12231]
L'Orde conjunta de 12 de juny de 2009 (DOCV d'11 d'agost), de la Conselleria d'Economia, Hisenda i Ocupació i de la Conselleria d'Educació, per la qual es crea un centre integrat de Formació Professional a Xàtiva per transformació de l'Institut d'Educació Secundària La Costera i es reestructuren les ensenyances impartides en els instituts d'Educació Secundària de la localitat, disposa en l'article segon les ensenyances reglades que impartirà el centre creat procedents de l'Institut d'Educació Secundària La Costera. En l'article tercer disposa els cicles formatius que impartirà el nou centre, desglossats de l'Institut d'Educació Secundària José de Ribera, codi 08613786, i en l'article quint disposa els cicles formatius que impartirà l'Institut d'Educació Secundària Dr. Lluís Simarro Lacabra, codi 31278115, desglossats de l'Institut d'Educació Secundària La Costera. Finalment, en l'article sext s'indica que en l'Institut d'Educació Secundària La Costera s'extingixen, amb efectes del curs 2009/2010, les ensenyances d'Educació Secundària Obligatòria i les de Batxillerat.
En virtut de l'anterior, esta Direcció General de Personal, a l'empara del que establix en la disposició final primera de l'Orde de 12 de juny de 2009, abans mencionada, resol:
Primer
Els llocs docents atribuïts a l'Institut d'Ensenyança Secundària La Costera, a l'Institut d'Educació Secundària José de Ribera i a l'Institut d'Educació Secundària Dr. Lluís Simarro Lacabra, abans de la reestructuració, implantació i cessament d'ensenyances disposats per l'Orde de 12 de juny de 2009, són els que s'indiquen en l'annex I.
Segon
Els llocs docents atribuïts al Centre Integrat de Formació Professional La Costera, a l'Institut d'Educació Secundària José de Ribera i a l'Institut d'Educació Secundària Dr. Lluís Simarro Lacabra, després de la reestructuració, implantació i cessament d'ensenyances disposats per l'Orde de 12 de juny de 2009, són els que s'indiquen en l'annex II.
Tercer
La Direcció General de Personal, d'acord amb el que disposa l'Orde d'1 de juliol de 2002 (DOGV 12.07.2002) de la Conselleria de Cultura i Educació, per la qual es regula l'adscripció i els desplaçaments per modificació de les plantilles docents, dels cossos de professors d'Ensenyança Secundària, professors tècnics de Formació Professional i dels cossos que impartixen ensenyances de règim especial, modificada per l'Orde de 26 de juny de 2003 (DOGV 23.07.2003) i amb Correcció d'errors de l'Orde de 26 de juny de 2003 en el DOGV de 24 de juliol de 2003, realitzarà els tràmits administratius oportuns per a l'aplicació i desenrotllament del que disposa la present resolució.
Quart
La present resolució entrarà en vigor l'endemà de ser publicada en el DOCV; no obstant això, la seua efectivitat es considera que es referix a l'inici del curs escolar 2009/2010.
Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte en el termini d'un mes comptat des de l'endemà de ser publicada, o bé recurs contenciós administratiu davant del jutjat contenciós administratiu de València en el termini de dos mesos comptats des de l'endemà de ser publicada. Tot això, de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 5 de novembre de 2009.- El director general de Personal: David Barelles Adsuara.